Sasuwené pirang-pirang taun, grafit Inggris memonopoli indhustri panggawéyan potelod amarga cukup murni kanggo digawé tanpa perlu diprosès manèh. Amarga grafit Ropa mutune kurang, mula pabrik-pabrik potelod ing kana nyoba nggawé piyé carané kanggo ngasilaké isi potelod kanthi apik. Insinyur Prancis Nicolas-Jacques Conté nyampurake bubuk grafit karo lempung, banjur campuran iku diwangun dadi dawa-dawa, lan dibakar. Kanthi ngowah-owahi "perbandingan" grafit karo lempung, dhèwèké bisa nggawé isi potelod kang bisa ngasilaké pirang-pirang campuran warna ireng. Prosès kaya ngene iki isih dianggo nganti tekan saiki.